คือเรากับแฟนมีอะไรกัน หลังประจำเดือนหมด1วัน ทำสด หลั่งนอก หลังจากทำกิจกรรมกันเสร็จก็ไปซื้อยาคุมฉุกเฉินมากินค่ะ แบบนี้มีโอกาสเสี่ยงท้องสูงมั้ยคะ
สวัสดีค่ะ การมีเพศสัมพันธ์แบบไม่ได้ป้องกันแล้วทำการหลั่งนอก ยังมีโอกาสตั้งครรภ์ได้ประมาณ 4-20% จากน้ำอสุจิที่อาจจะเล็ดลอดออกมาก่อนการหลั่งจริงดังนั้นกรณีนี้มีข้อบ่งชี้การใช้ยาคุมฉุกเฉินร่วมไปด้วย ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาดังนั้นถ้าใช้อย่างถูกต้อง โอกาสตั้งครรภ์ก็มีได้น้อยมาก แต่ยังมีอยู่ จึงต้องสังเกตอาการและรอบเดือนหลังการใช้ยา ถ้าประจำเดือนมาช้าเกิน 35 วันไปแล้ว ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ